Yehuda Bauer
Yehuda Bauer (ivr. ‏יהודה באואר‏‎; 6 aprel 1926, Praqa) — İsrail tarixçisi və tədqiqatçısı. O, Holokost tarixi üzrə ixtisaslaşmışdır. Bauer Yerusəlim Yəhudi Universitetində Avraam Harman adına Müasir Yəhudilik İnstitutunun Holokost Tədqiqatları üzrə professorudur. Yehuda Bauer Çexoslovakiyanın Praqa şəhərində anadan olmuşdur və çex, slovak və alman dillərini mükəmməl bilir. O, daha sonra ivrit, yidiş, ingilis, fransız və polyak dillərini öyrənmişdir. Atası güclü sionist əqidəsinə malik idi və 1930-cu illərdə ailəsini Britaniya Fələstininə köçürmək üçün pul toplamağa başlamışdır. Nasist Almaniyasının Çexoslovakiyanı ilhaq etdiyi gün – 15 mart 1939-cu ildə o, ailəsi ilə Fələstinə köçmüşdür.